Source: http://www.finlex.fi/fi/laki/alkup/1987/19871163
Timestamp: 2013-05-19 17:39:09+00:00
Document Index: 14865504

Matched Legal Cases: ['§2', '§3', '§4', '§5', '§6', '§7', '§8', '§9', '§10', '§11', '§12']

FINLEX ® - Säädökset alkuperäisinä: 1163/1987
Olet tässä: Finlex › Lainsäädäntö › Säädökset alkuperäisinä › 1987 › 1163/1987 EtusivuLainsäädäntöOikeuskäytäntöViranomaisetValtiosopimuksetHallituksen esitykset
Kokeile myös tarkennettua hakua. Katso ohjeet. Olet tässä: Finlex › Lainsäädäntö › Säädökset alkuperäisinä › 1987 › 1163/1987 1163/1987 Dokumentin versiot
Asetus rauhan- ja konfliktintutkimuslaitoksesta Opetusministerin esittelystä säädetään rauhan- ja konfliktintutkimuslaitoksesta 23 päivänä tammikuuta 1970 annetun lain (45/70) 4§:n nojalla:
Rauhan- ja konfliktintutkimuslaitos
1) harjoittaa pysyvän rauhan aikaansaamiseen sekä konfliktien ratkaisemiseen liittyvää tutkimusta;
2) tarjoaa alansa asiantuntijapalveluja;
3) harjoittaa toimialaansa koskevaa julkaisutoimintaa;
4) tekee toimialansa asioissa aloitteita ja antaa lausuntoja; sekä
5) pitää yhteyttä toimialansa kotimaisiin sekä ulkomaisiin laitoksiin ja edistää muutoin yhteistyötä toimialallaan.
Rauhan- ja konfliktintutkimuslaitoksessa on johtajan virka. Lisäksi laitoksessa on erikoistutkijan ja tutkimusassistentin virkoja sekä amanuenssin virka. Erikoistutkijat ja tutkimusassistentit nimitetään virkaansa määräajaksi enintään kolmeksi vuodeksi kerrallaan. Laitoksessa voi olla myös muita virkoja, tilapäisiä virkamiehiä ja työsopimussuhteista henkilökuntaa.
Laitoksen johtokunnan asettaa valtioneuvosto enintään kolmeksi vuodeksi kerrallaan.
Johtokuntaan kuuluvat puheenjohtaja ja vähintään kuusi ja enintään kymmenen muuta valtioneuvoston nimittämää jäsentä. Lisäksi johtokunnan jäsenenä on laitoksen johtaja. Vähintään puolet johtokunnan jäsenistä tulee olla alansa toimivia tutkijoita. Rauhan- ja konfliktintutkimusta suorittavien laitosten ja maan eri korkeakoulujen tulee olla tasapuolisesti edustettuina. Johtokunta valitsee keskuudestaan varapuheenjohtajan.
Sama henkilö voidaan määrätä johtokuntaan enintään kolmeksi perättäiseksi toimikaudeksi. Jos johtokunnan jäsen jättää tehtävänsä kesken toimikauden, on hänen tilalleen määrättävä uusi henkilö siksi ajaksi, jonka tehtävänsä jättänyt jäsen olisi vielä kuulunut johtokuntaan. Tällaista jäsenyyttä ei kuitenkaan lasketa mainittuun kolmeen toimikauteen.
Opetusministeriö vahvistaa johtokunnan jäsenten palkkiot.
Johtokunta kokoontuu puheenjohtajan tai hänen ollessaan estyneenä varapuheenjohtajan kutsusta.
Johtokunta on päätösvaltainen, milloin kokouksen puheenjohtaja ja vähintään puolet muista jäsenistä on läsnä.
Jos johtokunnassa ilmaantuu erimielisyyksiä asian ratkaisusta, päätetään asia äänestyksellä noudattaen samaa menettelyä kuin monijäsenisessä tuomioistuimessa.
Johtokunnan tehtävänä on edistää maan rauhan- ja konfliktintutkimusta sekä ohjata ja valvoa laitoksen toimintaa sekä siinä tarkoituksessa:
1) vahvistaa laitoksen työjärjestys;
2) tehdä esitykset laitoksen toiminta- ja taloussuunnitelmaksi sekä tulo- ja menoarvioksi;
3) myöntää apurahat tutkimukseen;
4) vahvistaa laitoksen vuotuinen toimintasuunnitelma;
5) vahvistaa laitoksen tutkimuspoliittinen ohjelma huomioon ottaen koko maan rauhantutkimus; sekä
6) päättää muut periaatteelliset, tärkeät ja laajakantoiset asiat.
Johtajan tulee johtaa, valvoa ja kehittää laitoksen tutkimusta ja toimintaa sekä huolehtia johtokunnalle esiteltävien asioiden valmistelusta ja johtokunnan päätösten täytäntöönpanosta.
Tarkemmat määräykset virkamiesten ratkaistaviin kuuluvista asioista annetaan laitoksen työjärjestyksessä.
Johtaja voi ottaa ratkaistavakseen asian, jonka muu virkamies työjärjestyksen mukaan muuten saisi ratkaista.
Johtajan ollessa estyneenä toimii sijaisena johtokunnan määräämä muu laitoksen virkamies.
1) johtajalla tohtorin tutkinto sekä hyvä perehtyneisyys rauhan- ja konfliktintutkimukseen; ja
2) erikoistutkijalla, amanuenssilla ja tutkimusassistentilla virkaan soveltuva korkeakoulututkinto ja perehtyneisyys tieteelliseen tutkimustoimintaan.
Muun henkilökunnan kelpoisuusvaatimuksista päättää johtokunta.
Yleisenä kelpoisuusvaatimuksena laitoksen virkoihin on aikaisemmalla toiminnalla tai muutoin osoitettu sellainen taito ja kyky, jota viran menestyksellinen hoitaminen edellyttää.
Johtajan nimittää opetusministeriö johtokunnan esityksestä. Muut virkamiehet, joilta vaaditaan korkeakoulussa suoritettu tutkinto, nimittää johtokunta. Muut virkamiehet ottaa johtaja.
Työsopimussuhteisen henkilökunnan ottaa johtaja.
Johtajalle virkavapauden myöntää opetusministeriö. Virkavapautta laitoksen muille virkamiehille myöntää johtaja. Yli vuoden pituisen harkinnanvaraisen virkavapauden myöntää kuitenkin nimittävä viranomainen.
Viran väliaikaisen hoitajan ottaa sama viranomainen, joka päättää virkavapauden myöntämisestä.
Laitoksen edellisen vuoden toiminnasta on johtajan annettava kertomus opetusministeriölle vuosittain huhtikuun loppuun mennessä.
Tällä asetuksella kumotaan rauhan- ja konfliktintutkimuslaitoksesta 28 päivänä elokuuta 1970 annettu asetus (571/70) siihen myöhemmin tehtyine muutoksineen.
Opetusministeri Christoffer Taxell
›Ruotsinkieliset säädökset ›Ajantasainen lainsäädäntö ›Säädösmuutosten hakemisto ›Saamenkieliset säädökset Sisällysluettelo1163/19871 §2 §3 §4 §5 §6 §7 §8 §9 §10 §11 §12 §
Olet tässä: Finlex › Lainsäädäntö › Säädökset alkuperäisinä › 1987 › 1163/1987 Lainsäädäntö